康熙字典《广韵》昨干切《集韵》《韵会》财干切,音䏼。《说文》贼也。《诗·小雅》废为残贼。《孟子》贼义者谓之残。又《释名》残,践也。践使残坏也。《书·泰誓》残害于尔万姓。又《史记·樊哙传》残东垣。《注》谓多所杀伤也。又恶也。《书·泰誓》取彼凶残。《史记·陈馀传》为天下除残。又放逐也,杀也。《周礼·夏官》《大司马》九伐之法,放弑其君,则残之。《扬子·方言》㨆杀也。晋魏河内之北,谓㨆为残。㨆音廪。或洛感反。又食馀也。《杜甫诗》残杯与冷炙。又煑肉之名。《张协·七命》鷰猩唇,髦残象白。《注》髦,髦牛也。残白,盖煮肉之异名。《崔駰·博徒论》臛羊残。又残缺也。《刘歆·移太常博士书》专已守残。《注》师古曰:专执已所偏见,苟守残缺之文。又穿凿傅会谓之蕞残。《王充·论衡》蕞残满车,不成为道。玉屑满箧,不成为宝。又恶骂曰残骂。《扬子·方言》南楚凡人残骂谓之钳。又贪暴吏曰残吏。《后汉·明帝纪》残吏放手。又五残,星名。《史记·天官书》五残星,出正东东方之野,其星状类辰星。《正义曰》五残,一名五锋。《前汉·艺文志》有《五残杂变星》二十一卷。又与戋通。《易·贲卦》束帛戋戋。《注》引子夏《易》束帛残残。又《魏志》辰韩名乐浪人为阿残。东方人名我为阿,谓乐浪人本其残馀之人也。又脍残,鱼名。《皮日休诗》分明数得脍残鱼。又《高僧传》明瓒禅师,性懒而食残,号懒残。又《韵补》叶财先切,音前。《班彪·北征赋》首身分而不寤兮,犹数功而辞諐。何夫子之妄说兮,孰云地脉而生残。又《梦溪笔谈》王圣美治字学,演其义以为右文。凡字其类在左,其义在右。如木类,其左皆从木。所谓右文者,如戋,少也,水之少者曰浅,金之小者曰钱,歹而小者曰残,贝之小者曰贱,如此类皆以戋为义。○按残义本兼大小而言,姑附记於此。残的书法《四》《歺部》·残 贼也。从歺戋声。昨干切。